РЕПУБЛИКА БЪЛГАРИЯ
     В И С Ш    С Ъ Д Е Б Е Н    С Ъ В Е Т

ПРОТОКОЛ № 13

от заседание на комисия „Съдебна карта, натовареност и съдебна статистика“ към съдийската колегия на Висшия съдебен съвет,
проведено на 12 ноември 2025 г.

Днес, 12 ноември 2025 г. от 11:00 часа се проведе заседание на комисия „Съдебна карта, натовареност и съдебна статистика“ към съдийската колегия на Висшия съдебен съвет, в състав:
    ПРЕДСЕДАТЕЛ:
    ЗАМ.-ПРЕДСЕДАТЕЛИ	ДАНИЕЛА МАРЧЕВА
АТАНАСКА ДИШЕВА 
ДРАГОМИР КОЯДЖИКОВ 
	
От администрацията на Висшия съдебен съвет присъстват експертните сътрудници към комисията: Арсения Тодорова – началник отдел „Съдебна статистика“ /СС/, дирекция „Съдебна карта, натовареност и съдебна статистика“ /СКНСС/, Илияна Иванова – гл. експерт в отдел „СС“, дирекция „СКНСС“, Камелия Виденова –  началник отдел „Съдебна карта и натовареност“ /СКН/, дирекция „СКНСС“, Незабравка Петкова – гл. експерт – юрисконсулт в отдел „СКН“, дирекция „СКНСС“ и Бетина Димитрова – мл. експерт – юрисконсулт, в отдел „СКН“, дирекция „СКНСС“.

Заседанието протече при следния дневен ред:

1.	Анализ на разпределените през месец октомври 2025 година заповедни дела в модул „Централизирано разпределение и електронна обработка на заповедни дела“, интегриран с ЕПЕП. 

2.	Предложение за  допълнение на Правила за разпределение на делата по реда на чл. 9, ал. 3 от Закона за съдебната власт (приети с реш. по т. 29, пр. № 46/10.12.2024 г. на СК на ВСС).

3.	Предложение от г-жа Даниела Марчева във връзка с работата на временната работна група сформирана с решение по протокол № 6/29.10.2024 г., т. 3 на КСКНСС. 

4. 	Анализ на натовареността на съдилищата през 2024 година.
(Приет с решение по протокол № 12/09.10.2025 г., т. 2 на КСКНСС към СК на ВСС)

5. Доклад от експертните сътрудници към комисията относно предложение за изменение и допълнение на отчетните форми на окръжните и апелативните съдилища във връзка с изменение на Правилника за администрацията в съдилищата, (обн., ДВ бр. 53 от 01.07.2025 г.) и Методика за контрол и проверка на статистическите данни, отчитащи дейността на съдебните органи и съдиите в Република България.

6. Писмо от г-жа Мариника Чернева – за председател на Върховния административен относно приложението на чл. 80, ал. 10 от Правилника за администрацията на съдилищата (ПАС).
(Отложена с решение по протокол № 12/09.10.2025 г., т. 3 на КСКНСС към СК на ВСС)

7. Писмо от председателя на Районен съд – Враца с искане за включване на допълнителни шифри в номенклатурата на статистически кодове по наказателни дела.
(Писмо с  вх. № ВСС-14255/06.10.2025 г.)

 8.  Доклад от експертните сътрудници към комисията във връзка с решение по т. 5 по протокол № 11/12.09.2025 г. на КСКНСС към СК на ВСС относно предложение за изменение и допълнение на статистическите форми за отчет на районните, окръжните и административните съдилища, Методика за контрол и проверка на статистическите данни, отчитащи дейността на съдебните органи и съдиите в Република България, Номенклатурата на статистическите кодове по ГД/ТД и Приложения към ПОНС по предложение на министъра на правосъдието. 
(Отложена с решение по протокол № 11/12.09.2025 г., т. 5 на КСКНСС към СК на ВСС)

9.  Доклад от експертните сътрудници към комисията във връзка с решение по т. 6 по протокол № 11/12.09.2025 г., на комисия „Съдебна карта, натовареност и съдебна статистика“ към СК на ВСС относно писмо от министъра на правосъдието за организиране автоматично предаване на данни и документи по Закона за несъстоятелност на физическите лица от ЕИСС към Регистъра по несъстоятелност.
(Отложена с решение по протокол № 11/12.09.2025 г., т. 6 на КСКНСС към СК на ВСС)

10. Сигнал от д-р Ивайло Дерменджиев – председател на Висшия адвокатски съвет относно проблеми при разглеждане на дела от въззивните състави на Брачно отделение в Софийски градски съд.
(Отложена с решение по протокол № 12/09.10.2025 г., т. 1 на КСКНСС към СК на ВСС)

11. Доклад от Димитър Ненов – директор на дирекция „Правна“ в АВСС относно организация на планирането на потребностите от възлагане на ОП от ВСС през 2026 г.
(Доклад с вх. № ВСС-15970/06.11.2025 г.)

12.  Предложение от Арсения Тодорова – началник на отдел „Съдебна статистика“ и и.ф. директор на дирекция „СКНСС“ в АВСС във връзка с решение по т. 7 по протокол № 12/09.10.2025 г. на комисия „Съдебна карта, натовареност и съдебна статистика“ към СК на ВСС.

13. Доклад от Александър Николов – директор на дирекция „Човешки ресурси, административно и техническо обслужване и класифицирана информация“ и председател на работна група, определена със Заповед № ВСС-12803/25.08.2025 г. относно възможности за работа от разстояние на служители от администрацията на ВСС. /за сведение/
(Доклад с вх. № ВСС-11769/21.10.2025 г.)

14. Извлечение от решение по т. 23 на комисия Бюджет и финанси към ПВСС относно извършване на корекции за 2025 г. по бюджетите на ОСВ. /за сведение/

	По дневния ред:

1.	ОТНОСНО точка 1 от дневния ред: Анализ на разпределените през месец октомври 2025 година заповедни дела в модул „Централизирано разпределение и електронна обработка на заповедни дела“, интегриран с ЕПЕП. 

Комисия "Съдебна карта, натовареност и съдебна статистика" към Съдийската колегия на Висшия съдебен съвет
Р Е Ш И:

1. Приема за сведение изготвения от служителите в отдел „Съдебна статистика“ в дирекция „Съдебна карта, натовареност и съдебна статистика“ анализ на данните за разпределените заповедни дела в модул „Централизирано разпределение и електронна обработка на заповедни дела“, интегриран с ЕПЕП, за периода 01.10. – 31.10.2025 година.

ОТНОСНО точка 2 от дневния ред: Предложение за допълнение на Правила за разпределение на делата по реда на чл. 9, ал. 3 от Закона за съдебната власт (приети с реш. по т. 29, пр. № 46/10.12.2024 г. на СК на ВСС).

МОТИВИ: Съгласно чл. 30, ал. 5, т. 20 от ЗСВ (нова - ДВ, бр. 11 от 2023 г., в сила от 01.07.2025 г.) съдийската колегия на ВСС приема правила за разпределение на делата, разпределени по реда на чл. 9, ал. 3 ЗСВ, с цел изравняване на общата им натовареност. 
В изпълнение на посоченото законово изискване СК на ВСС със свое решение по протокол № 46/10.12.2024 г., т. 29, прие Правила за разпределение на делата по реда на чл. 9, ал. 3 от ЗСВ (Правилата), като бе предвидено да влязат в сила от 01.07.2025 г. Правилата имат за цел да регламентират условията и реда за разпределение на заповедните дела по начин, който да обезпечи равномерното натоварване на районните съдилища. Натовареността се измерва чрез отчитане на коефициентите за тежест на всички постъпили дела в районните съдилища, определени при условията на чл. 13 от Правилата за оценка на натовареността на съдиите (ПОНС), приети от ВСС с решение по протокол № 62/16.12.2015 г., доп. по протокол № 44/26.11.2024 г.  Алгоритъмът предвижда, че средната обща натовареност на районните съдилища се определя на база на средноаритметичната стойност от сбора на коефициентите за тежест на всички постъпили дела за предходния месец във всеки районен съд, като се изключват единствено заповедните дела, които се разпределят централизирано. С оглед максимално справедливо и равномерно разпределение на заповедните дела и ограничаване на възможността за оказване на влияние върху средната базова натовареност на районните съдилища е налице необходимост от извършване на промяна в нейния обхват, като само за целите на заповедното производство от изчисленията на средната базова натовареност на районните съдилища се изключат делата, прекратени в едномесечен срок от образуването им. 
След проведени обсъждания,

Комисия "Съдебна карта, натовареност и съдебна статистика" към Съдийската колегия на Висшия съдебен съвет
Р Е Ш И:

1. Изпраща проекта за изменение и допълнение на Правилата за разпределение на делата по реда на чл. 9, ал. 3 ЗСВ на административните ръководители на окръжни и районните съдилища, за изразяване на становище в едноседмичен срок.

2. След получаване и обобщаване на становищата по т. 2, същите да бъдат внесени в заседание на комисията, ведно с проекта за изменение и допълнение на Правилата за разпределение на делата по реда на чл. 9, ал. 3 ЗСВ.

ОТНОСНО точка 3 от дневния ред: Предложение от г-жа Даниела Марчева във връзка с работата на временната работна група сформирана с решение по протокол № 6/29.10.2024 г., т. 3 на КСКНСС. 
	
МОТИВИ: Правилата за оценка на натовареността на съдиите (ПОНС) регламентират обективни измерители за правна и фактическа сложност на съдебните дела, наричани коефициенти за тежест, както и уреждат реда за определяне на индивидуалната натовареност и границите на нормалната натовареност на съдиите в районните, окръжните, военните, административните и апелативните съдилища в Република България. Оценката на натовареността на съдията има за задача да установи обективен първичен измерител на натовареността въз основа на необходимо присъщото време за разглеждане и приключване на делата от различен тип съгласно предварително изработен класификатор от групи дела. На всяка група дела се дава определено тегло/коефициент, който отчита необходимото време за разглеждането и приключването им.
В изпълнение на чл. 11, ал. 6 от ПОНС и предвид необходимостта от актуализация на коефициентите за тежест на делата и на извършваните допълнителни дейности от съдиите, определени в резултат на емпиричното проучване в периода  2014 - 2015 г., КСКНСС предприе съответните действия като със свое решение по протокол № 6/29.10.2024 г. сформира временна работна група. В състава й са включени съдии от съдилищата в петте апелативни съдебни района в страната, разпределящи и разглеждащи дела от съответната материя и членовете на постоянните работните групи по наказателни дела, граждански, търговски и фирмени дела и административни дела, сформирани към комисията, със задача да прецени и предложи на СК на ВСС какви промени да бъдат направени в ПОНС и Номенклатурата на статистическите кодове по видовете дела. 
В хода на работа на временната работна група бяха изготвени предложения за промяна в действащите коефициенти за тежест на делата, допълнителните дейности и Номенклатурата на статистическите кодове по видовете дела съобразно настъпилите през последните години промени в материалното и процесуалното законодателство. Въпреки това членовете на групата не успяха да постигнат консенсус относно конкретните стойности на коефициентите за тежест на делата.  
Основната цел на актуализирането на ПОНС беше преоценка на коефициентите за тежест на делата с оглед имплементирането им в модула за централизираното разпределение на заповедните дела, чрез което да се осигури равномерно и справедливо отчитане на натовареността на съдиите. 
В тази връзка, само за целите на заповедното производство и с оглед постигане на максимално справедливо и балансирано разпределение на натовареността между районните съдии в цялата страна, е необходимо да бъде извършена преоценка на коефициентите за тежест на делата и да се прецизира обхватът на групите за натовареност на делата. 
След проведени обсъждания,

Комисия "Съдебна карта, натовареност и съдебна статистика" към Съдийската колегия на Висшия съдебен съвет
Р Е Ш И:

1. Приема да бъдат сформирани временни работни групи по материя (граждански, търговски и фирмени дела и наказателни дела), всяка в състав до трима членове от временната работна група, сформирана с решение по протокол № 6/29.10.2024 г. на комисията, които да бъдат определени от членовете на постоянните работни групи по граждански, търговски и фирмени дела, и наказателни дела, сформирани към КСКНСС към СК на ВСС. 

2. Да се изпрати решението по т. 1 на членовете на постоянните работни групи по граждански, търговски и фирмени дела, и наказателни дела, сформирани към КСКНСС към СК на ВСС, с молба за определяне на представители от временната работна група, създадена с решение по протокол № 6/29.10.2024 г., т. 3 на комисията.

ОТНОСНО точка 4 от дневния ред: Анализ на натовареността на съдилищата през 2024 година.
(Приет с решение по протокол № 12/09.10.2025 г., т. 2 на КСКНСС към СК на ВСС)

Комисия "Съдебна карта, натовареност и съдебна статистика" към Съдийската колегия на Висшия съдебен съвет
Р Е Ш И:

1. Отлага разглеждането на точката за следващото заседание на комисията.

ОТНОСНО точка 5 от дневния ред: Доклад от експертните сътрудници към комисията относно предложение за изменение и допълнение на отчетните форми на окръжните и апелативните съдилища във връзка с изменение на Правилника за администрацията в съдилищата, (обн., ДВ бр. 53 от 01.07.2025 г.) и Методика за контрол и проверка на статистическите данни, отчитащи дейността на съдебните органи и съдиите в Република България.

Комисия "Съдебна карта, натовареност и съдебна статистика" към Съдийската колегия на Висшия съдебен съвет
Р Е Ш И:

1. Точки т. 5, т. 8 и т. 9 от настоящия дневен ред, касаещи предложения за изменение и допълнение на статистическите форми за отчет на апелативните, окръжните, районните и административните съдилища, Методика за контрол и проверка на статистическите данни, отчитащи дейността на съдебните органи и съдиите в Република България, Номенклатурата на статистическите кодове по граждански, търговски и фирмени дела, Номенклатурата на статистическите кодове по наказателни дела, Приложението за граждански и търговски дела към Правилата за оценка на натовареността на съдиите (ПОНС) и Приложението за наказателни дела към ПОНС във връзка с изменение на Правилника за администрацията в съдилищата (обн., ДВ бр. 53 от 01.07.2025 г.), приетия Закон за несъстоятелност на физическите лица (обн. ДВ, бр. 54 от 4 юли 2025 г., в сила от 8 юли 2025 г.) и предложение на министъра на правосъдието относно приети промени в Наказателния кодекс, поради естеството на своя предмет, се поставят на разглеждане едновременно.

2. Приема изготвените по т. 5, т. 8 и т. 9 проекти за изменение и допълнение на статистическите форми за отчет на апелативните, окръжните, районните и административните съдилища, ведно с придружаващите ги документи, като за новосъздадените статистически шифри, касаещи производства по несъстоятелност на физически лица, като определя група по натовареност 9а на Приложение № 3.1 за граждански и търговски дела към ПОНС.

        3. Възлага на експертните сътрудници към комисията след обединяване на предложенията за изменение и допълнение на статистическите форми за отчет на апелативните, окръжните, районните и административните съдилища и придружаващите ги документи, същите да бъдат внесени в заседание на съдийската колегия на Висшия съдебен съвет, като предлага на СК на ВСС да приеме следните проекти на решение:  
                ПРОЕКТ
 
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

1. ПРОМЕНЯ Статистическа форма за отчет на апелативните съдилища както следва:
1.1. ДОБАВЯ в „Приложение 1 – Обща отчетна форма“ нова колона „2б“ с наименование „Обр. под нов № дела, върнати за ново разглеждане“;
1.2. ДОБАВЯ в „Приложение 1 – Обща отчетна форма“ нова колона „3“ с наименование „Продължаващи дела под същия номер“;
1.3. ДОБАВЯ в „Приложение 1 – Обща отчетна форма“ нова колона „3а“ за отчет на случаите по чл. 80, ал. 10 от ПАС с наименование „Постъпили дела по чл. 80 ал. 10 ПАС“;
1.4. ДОБАВЯ в „Приложение 1 – Обща отчетна форма“ нова колона „4“ с наименование „Общо постъпили дела през отчетния период“;
1.5. ПРОМЕНЯ в „Приложение 1 – Обща отчетна форма“ останалите съществуващи колони като се преномерират по реда на новосъздадените;
1.6. ДОБАВЯ „Приложение 2 – Отчет по граждански и търговски дела“ нова колона „2а“ с наименование „постъпили/върнати дела по чл. 80, ал. 10 ПАС“;
1.7. ПРОМЕНЯ в „Приложение 2 – Отчет по граждански и търговски дела“ останалите съществуващи колони като се преномерират по реда на новосъздадената;
1.8. ДОБАВЯ „Приложение 2 – Отчет по наказателни дела“ наред със съществуващите колони се добавя нова колона „2а“ с наименование „постъпили/върнати дела по чл. 80, ал. 10 ПАС“;
1.9. ПРОМЕНЯ в „Приложение 2 – Отчет по наказателни дела“ останалите съществуващи колони като се преномерират по реда на новосъздадената.

2. ПРОМЕНЯ Статистическа форма за отчет на окръжните съдилища както следва:
2.1. ДОБАВЯ в „Приложение 1 – Обща отчетна форма“ нова колона „3а“ за отчет на случаите по чл. 80, ал. 10 от ПАС с наименование „Постъпили дела по чл. 80 ал. 10 ПАС“;
2.2. ДОБАВЯ в „Приложение 2 – Граждански дела II инстанция“ нова колона „3“ с наименование „Постъпили/върнати дела по чл. 80, ал. 10 ПАС“;
2.3. ПРОМЕНЯ в „Приложение 2 – Граждански дела II инстанция“ останалите съществуващи колони като се преномерират по реда на новосъздадената;
2.4. ПРЕМАХВА в „Приложение 2 – Граждански дела II инстанция“ „Справка II“ за отчитане на касационни производства по ЗСПЗЗ;
2.5. ДОБАВЯ в „Приложение 2 – Наказателни дела II инстанция“ нова колона „5“ с наименование „Постъпили/върнати дела по чл. 80, ал. 10 ПАС“;
2.6. ПРОМЕНЯ в „Приложение 2 – Наказателни дела II инстанция“ останалите съществуващи колони като се преномерират по реда на новосъздадената;
2.7. ПРЕМАХВА в „Приложение 2 – Граждански дела II инстанция“ „Справка II“ за отчитане на касационни производства по НАХ дела.
2.8. ДОБАВЯ в „Приложение 2 – Наказателни дела I инстанция“, глава „ПРЕСТЪПЛЕНИЯ ПРОТИВ ЛИЧНОСТТА - Убийства“ нов ред за отчет на „Квалифицирани състави на убийство от тях убийство извършено в условията на домашно насилие - чл.116, ал.1, т.6а НК“, с шифър на реда 0217;
2.9. ДОБАВЯ в „Приложение 2 – Наказателни дела I инстанция“, глава „ДРУГИ ПРЕСТЪПЛЕНИЯ ПРОТИВ ЛИЧНОСТТА“ нов ред за отчет на „Квалифицирани състави на отвличане от тях в условията на домашно насилие - чл. 142, ал. 2, т. 5а НК“, с шифър на реда 0448;
2.10. ЗАЛИЧАВА текстовете, касаещи специализираното правосъдие - „само за СпНС“, съгласно § 43 от ПЗР на ЗИД на ЗСВ (обн. ДВ, бр. 32 от 2022 г., в сила от 28.07.2022 г.).

3. ПРОМЕНЯ Статистическа форма за отчет на районните съдилища както следва:
3.1. ДОБАВЯ в „Приложение 2 – Граждански дела“, глава „ДРУГИ ГРАЖДАНСКИ ДЕЛА“ нов ред за отчет на „Производства по несъстоятелност ФЛ“, с шифър на реда 1350-1;
3.2. ДОБАВЯ в „Приложение 2 – Наказателни дела“, глава „ПРЕСТЪПЛЕНИЯ ПРОТИВ ЛИЧНОСТТА - Телесни повреди“ нов ред за отчет на „Квалифицирани състави на телесна повреда от тях в условията на домашно насилие - чл.131, ал. 1, т. 5а НК“, с шифър на реда 0313;
3.3. ДОБАВЯ в „Приложение 2 – Наказателни дела“, глава „ДРУГИ ПРЕСТЪПЛЕНИЯ ПРОТИВ ЛИЧНОСТТА“ нов ред за отчет на „Противозаконно лишаване от свобода извършено в условията на домашно насилие -чл. 142а, ал. 4 НК“, с шифър на реда 0414;
3.4. ДОБАВЯ в „Приложение 2 – Наказателни дела“, глава „ДРУГИ ПРЕСТЪПЛЕНИЯ ПРОТИВ ЛИЧНОСТТА“ нов ред за отчет на „Принуда по чл. 143, ал. 3, т.1 НК в условията на домашно насилие“, с шифър на реда 0417;
3.5. ДОБАВЯ в „Приложение 2 – Наказателни дела“, глава „ДРУГИ ПРЕСТЪПЛЕНИЯ ПРОТИВ ЛИЧНОСТТА“ нов ред за отчет на „Закана с убийство или с друго престъпление против личността и имота на другиго от тях в условията на домашно насилие“, с шифър на реда 0451;
3.6. ДОБАВЯ в „Приложение 2 – Наказателни дела“, глава „ДРУГИ ПРЕСТЪПЛЕНИЯ ПРОТИВ ЛИЧНОСТТА“ нов ред за отчет на „Следене от тях в условията на домашно насилие“, с шифър на реда 0453.
3.7. ДОБАВЯ в „Приложение 2 – Наказателни дела“, глава „ОБЩООПАСНИ ПРЕСТЪПЛЕНИЯ“ нов ред за отчет на „Управление на МПС с концентрация на алкохол в кръвта над 1,2 на хиляда - чл.343б, ал.1 НК“, с шифър на реда 1341;
3.8. ДОБАВЯ в „Приложение 2 – Наказателни дела“, глава „ОБЩООПАСНИ ПРЕСТЪПЛЕНИЯ“ нов ред за отчет на „Управление на МПС с концентрация на алкохол в кръвта над 0,5 на хиляда, установено по надлежния ред, след като е осъден с влязла в сила присъда за деянието по ал. 1 - чл.343б, ал.2 НК“, с шифър на реда 1342;
3.9. ДОБАВЯ в „Приложение 2 – Наказателни дела“, глава „ОБЩООПАСНИ ПРЕСТЪПЛЕНИЯ“ нов ред за отчет на „Управление на МПС след употреба на наркотични вещества или техни аналози - чл.343б, ал.3 НК“, с шифър на реда 1343.

4. ПРОМЕНЯ Статистическа форма за отчет на административните съдилища както следва:
4.1. ДОБАВЯ нова „Справка II (Само за АССО)“, в която да се отчита броят на делата във връзка с подадени жалби по реда на Закона за нотариусите и нотариалната дейност;
4.2. ДОБАВЯ нова „Справка III (Само за АССО)“, в която се вписва информация за решенията на съда относно обжалваните административни актове по реда на Закона за нотариусите и нотариалната дейност – обявени за нищожни, изменени, отменени изцяло или отчасти, отхвърляне на оспорването.

5. ПРОМЕНЯ Номенклатурата на статистическите кодове по граждански, търговски и фирмени дела /актуализация 19.09.2023 г./, както следва:
5.1. ДОБАВЯ нов код 1350-1 с описание „ПРОИЗВОДСТВА ПО НЕСЪСТОЯТЕЛНОСТ ФЛ“ и законов текст „чл. 32 от ЗНФЛ“;
5.2. ДОБАВЯ нов код 1360-2 с описание „ВЪЗЗИВНИ ДЕЛА - Други решения на РС в производството по несъстоятелност извън решенията по молбата по чл. 32 от ЗНФЛ“ и законов текст „чл. 48 ЗНФЛ, чл. 62 ЗНФЛ, чл. 87 ЗНФЛ, чл. 102 ЗНФЛ“;
5.3. ДОБАВЯ нов код 1370-2 с описание „ВЪЗЗИВНИ ДЕЛА - Частни жалби срещу определения на РС в производството по несъстоятелност“ и законов текст „чл. 56 ал.3 ЗНФЛ, чл. 27 ЗНФЛ“;
5.4. ДОБАВЯ нов код 1380-1 с описание „ВЪЗЗИВНИ ДЕЛА - Частни жалби срещу определения по чл. 34 и чл. 42 от ЗНФЛ за допускане на обезпечителни мерки“ и законов текст „чл. 34 и чл. 42 от ЗНФЛ“.

6. ПРОМЕНЯ Номенклатурата на статистически кодове по наказателни дела /последна актуализация в сила, считано от 20.02.2024 г./, както следва:
6.1. ДОБАВЯ нов код 217 с описание „Квалифицирани състави на убийство от тях убийство извършено в условията на домашно насилие“ и законов текст „чл. 116, ал. 1, т. 6а НК“;
6.2. ДОБАВЯ нов код 313 с описание „Квалифицирани състави на телесна повреда от тях в условията на домашно насилие“ и законов текст „чл. 131, ал. 1, т. 5а НК“;
6.3. ДОБАВЯ нов код 448 с описание „Квалифицирани състави на отвличане от тях в условията на домашно насилие“ и законов текст „чл. 142, ал. 2, т. 5а НК“;
6.4. ДОПЪЛВА съществуващият текст под шифър 413 „Противозаконно лишаване от свобода на бременна жена, малолетно или непълнолетно лице“ с „Противозаконно лишаване от свобода на бременна жена, малолетно или непълнолетно лице, лице, ползващо се с международна защита или по расистки, ксенофобски или свързани със сексуалната ориентация подбуди“;
6.5. ЗАМЕНЯ съществуващият текст под шифър 414 „Противозаконно лишаване от свобода извършено по начин, мъчителен и опасен за здравето на пострадалия или продължило повече от две денонощия“ с „Противозаконно лишаване от свобода извършено в условията на домашно насилие“;
6.6. ДОБАВЯ нов код 449 с описание „Съзнателно настаняване или задържане на здраво лице в болнично заведение“ и законов текст „чл. 142а, ал. 6 НК“;
6.7. ЗАМЕНЯ съществуващият текст под шифър 417 „Принуда по чл. 143, ал. 3 НК“ с „Принуда по чл. 143, ал. 3, т. 1 НК в условията на домашно насилие“, а съществуващият законов текст на шифъра „чл. 143, ал. 3 НК“ се заменя с „чл. 143, ал. 3, т. 1 НК“;
добавя се нов код 450 с описание „Принуда по чл. 143, ал. 3, т. 2 НК по расистки или ксенофобски подбуди“ и законов текст „чл. 143, ал. 3, т. 2 НК“;
6.8. ДОБАВЯ нов код 451 с описание „Закана с убийство или с друго престъпление против личността и имота на другиго от тях в условията на домашно насилие“ и законов текст „чл. 144, ал.3, т.3 НК“;
6.9. ДОБАВЯ нов код 452 с описание „Следене“ и законов текст „чл. 144а, ал. 1 и ал. 2 НК“;
6.10. ДОБАВЯ нов код 453 с описание „Следене от тях в условията на домашно насилие“ и законов текст „чл. 144а, ал. 3 НК“;
6.11. ДОБАВЯ нов код 50217 с описание „Квалифицирани състави на убийство от тях убийство извършено в условията на домашно насилие“ и законов текст „чл. 116, ал. 1 т, 6а НК“;
6.12. ДОБАВЯ нов код 50313 с описание „Квалифицирани състави на телесна повреда от тях в условията на домашно насилие“ и законов текст „чл. 131, ал. 1, т. 5а НК“;
6.13. ДОБАВЯ се нов код 50448 с описание „Квалифицирани състави на отвличане от тях в условията на домашно насилие“ и законов текст „чл. 142, ал. 2, т. 5а НК“;
6.14. ДОПЪЛВА съществуващият текст под шифър 50413 „Противозаконно лишаване от свобода на бременна жена, малолетно или непълнолетно лице“ с „Противозаконно лишаване от свобода на бременна жена, малолетно или непълнолетно лице, лице, ползващо се с международна защита или по расистки, ксенофобски или свързани със сексуалната ориентация подбуди“;
6.15. ЗАМЕНЯ съществуващият текст под шифър 50414 „Противозаконно лишаване от свобода извършено по начин, мъчителен и опасен за здравето на пострадалия или продължило повече от две денонощия“ с „Противозаконно лишаване от свобода извършено в условията на домашно насилие“;
6.16. ДОБАВЯ нов код 50449 с описание „Съзнателно настаняване или задържане на здраво лице в болнично заведение“ и законов текст „чл. 142а, ал. 6 НК“;
6.17. ЗАМЕНЯ съществуващият текст под шифър 50417 „Принуда по чл. 143, ал. 3 НК“ с „Принуда по чл. 143, ал. 3, т. 1 НК в условията на домашно насилие“, а съществуващият законов текст на шифъра „чл. 143, ал. 3 НК“ се заменя с „чл. 143, ал. 3, т. 1 НК“;
6.18. ДОБАВЯ нов код 50450 с описание „Принуда по чл. 143, ал. 3, т. 2 НК по расистки или ксенофобски подбуди“ и законов текст „чл. 143, ал. 3, т. 2 НК“;
6.19.ДОБАВЯ нов код 50451 с описание „Закана с убийство или с друго престъпление против личността и имота на другиго от тях в условията на домашно насилие“ и законов текст „чл. 144, ал.3, т.3 НК“;
6.20. ДОБАВЯ нов код 50452 с описание „Следене“ и законов текст „чл. 144а, ал. 1 и ал. 2 НК“;
6.21. ДОБАВЯ код 50453 с описание „Следене от тях в условията на домашно насилие“ и законов текст „чл. 144а, ал. 3 НК“;
6.22. ДОБАВЯ код 1341 с описание „Управление на МПС с концентрация на алкохол в кръвта над 1,2 на хиляда“ и законов текст „чл. 343б ал. 1 НК“;
6.23. ДОБАВЯ нов код 1342 с описание „Управление на МПС с концентрация на алкохол в кръвта над 0,5 на хиляда, установено по надлежния ред, след като е осъден с влязла в сила присъда за деянието по ал. 1“ и законов текст „чл. 343б ал. 2 НК“;
6.24. ДОБАВЯ нов код 1343 с описание „Управление на МПС след употреба на наркотични вещества или техни аналози“ и законов текст „чл. 343б ал. 3 НК“;
6.25. ДОБАВЯ нов код 51341 с описание „Управление на МПС с концентрация на алкохол в кръвта над 1,2 на хиляда“ и законов текст „чл. 343б ал. 1 НК“;
6.26. ДОБАВЯ нов код 51342 с описание „Управление на МПС с концентрация на алкохол в кръвта над 0,5 на хиляда, установено по надлежния ред, след като е осъден с влязла в сила присъда за деянието по ал. 1“ и законов текст „чл. 343б ал. 2 НК“;
6.27. ДОБАВЯ нов код 51343 с описание „Управление на МПС след употреба на наркотични вещества или техни аналози“ и законов текст „чл. 343б ал. 3 НК“.

7. ПРОМЕНЯ Приложение № 2.1 и 2.2 към Правилата за оценка на натовареността на съдиите (ПОНС), както следва:
7.1. ДОБАВЯ новият код 217 в група по натовареност 2 на приложение 2.2, с коефициент за тежест 4;
7.2. ДОБАВЯ новият код 313 в група по натовареност 2 на приложение 2.1, с коефициент за тежест 1.4 и в група по натовареност 4 на приложение 2.2, с коефициент за тежест 1.1;
7.3. ДОБАВЯ новият код 448 в група по натовареност 5 на приложение 2.2, с коефициент на тежест 3;
7.4. ДОБАВЯ новият код 449 в група по натовареност 3 на приложение 2.1, с коефициент за тежест 1.6;
7.5. ДОБАВЯ новите шифри 450, 451, 452 и 453 в група по натовареност 4 на приложение 2.1, с коефициент на тежест 1.4;
новият код 50217 се разпределя в група по натовареност 2 на приложение 2.2, с коефициент за тежест 3.6;
7.6. ДОБАВЯ новият код 50313 в група по натовареност 2 на приложение 2.1, с коефициент за тежест 1.4 и в група по натовареност 4 на приложение 2.2, с коефициент за тежест 1.1;
7.7. ДОБАВЯ новият код 50448 в група по натовареност 5 на приложение 2.2, с коефициент на тежест 3.1;
новият код 50449 се разпределя в група по натовареност 3 на приложение 2.1, с коефициент за тежест 1.1;
7.8. ДОБАВЯ новите шифри 50450, 50451, 50452 и 50453 в група по натовареност 4 на приложение 2.1, с коефициент на тежест 1.4;
новите шифри 1341, 1342 и 1343 се разпределят в група по натовареност 19 на приложение 2.1, с коефициент на тежест 0.5;
7.9. ДОБАВЯ новите шифри 51341, 51342 и 51343 в група по натовареност 19 на приложение 2.1, с коефициент на тежест 0.5.

8. ПРОМЕНЯ Приложение № 3.1 към Правилата за оценка на натовареността на съдиите (ПОНС), както следва:
8.1. ДОБАВЯ новият код 1350-1 в група по натовареност 9а на приложение 3.1, с коефициент за тежест1,1;
8.2. ДОБАВЯ новите шифри 1350-2, 1360-2, 1370-2 и 1380-2 в група по натовареност 9а на приложение 3.1, с коефициент за тежест 1,6;
8.3. ДОПЪЛВА съществуващият текст в група по натовареност 9а на приложение 3.1 с „Производства по несъстоятелност ФЛ“.

9. ПРОМЕНЯ Методиката за контрол и проверка на статистическите данни, отчитащи дейността на съдебните органи и съдиите в Република България (Приета с решение на ВСС по протокол № 49/01.10.2015 г., изм. с решение на съдийската колегия на ВСС по протокол № 22/31.05.2022 г., изм. с решение на съдийската колегия на ВСС по протокол № 44/22.11.2022 г.), както следва:
9.1. ЗАМЕНЯ в глава 4 „Указания за попълване на отчетната форма за апелативните съдилища“, „Обща отчетна форма – Приложение 1“ съществуващия ред за Колона 2а – „Колона 2а – от общия брой постъпили се посочва броя на делата, образувани под нов номер дела, при повторно постъпили в съда въззивни жалби по граждански, търговски и наказателни дела.“;
9.2. ДОБАВЯ в глава 4 „Указания за попълване на отчетната форма за апелативните съдилища“, „Обща отчетна форма – Приложение 1“  - „Колона 2б - от общия брой постъпили се посочва броя на делата върнати за ново разглеждане.“;
9.3. ДОБАВЯ в глава 4 „Указания за попълване на отчетната форма за апелативните съдилища“, „Обща отчетна форма – Приложение 1“ - „3. ПРОДЪЛЖАВАЩИ ПОД СЪЩИЯ НОМЕР - колона 3;
9.4. ДОБАВЯ в глава 4 „Указания за попълване на отчетната форма за апелативните съдилища“, „Обща отчетна форма – Приложение 1“ – „в КОЛОНА 2 се посочват продължаващите дела под стар номер. В бройката се включват върнати дела от горна инстанция за продължаване на съдопроизводството под същия номер, както и възобновените по-усложнени производства, като делбите например, както и хипотезите на Чл. 80, ал. 11 ПАС.“;
9.5. ДОБАВЯ в глава 4 „Указания за попълване на отчетната форма за апелативните съдилища“, „Обща отчетна форма – Приложение 1“ наред със съществуващите редове - „Колона 3а е въведена във връзка с изискването на Чл. 80, ал.10  (Предишна ал. 9 - ДВ, бр. 91 от 2020 г.; изм., бр. 53 от 2025 г.). При връщане на делото от въззивния съд на първоинстанционния съд за изпълнение на указания, както и с оглед искания за поправка на очевидна фактическа грешка, допълване или тълкуване, и за произнасяне по молби за изменение на решение в частта за разноските, разглеждането на повторно постъпилото дело във въззивния съд продължава под същия номер от първоначално определения докладчик, без да се извършва ново случайно разпределение.“;
9.6. ДОБАВЯ в глава 4 „Указания за попълване на отчетната форма за апелативните съдилища“, „Обща отчетна форма – Приложение 1“ наред със съществуващите редове - „Колона 4 ОБЩО ПОСТЪПИЛИ ПРЕЗ ОТЧЕТНИЯ ПЕРИОД
9.7. ДОБАВЯ  глава 4 „Указания за попълване на отчетната форма за апелативните съдилища“, „Обща отчетна форма „колона 4 автоматично се изчислява броя на общо постъпили дела за разглеждане като сбор от колони 2 и 3.“;
9.8. ЗАМЕНЯ в глава 4 „Указания за попълване на отчетната форма за апелативните съдилища“, „Обща отчетна форма – Приложение 1“ останалите съществуващи редове се преномерират, съгласно добавените колони;
9.9. ДОБАВЯ в глава 4 „Указания за попълване на отчетната форма за апелативните съдилища“, „Приложение 2 -  Граждански и търговски дела“ наред със съществуващите редове - „В колона 3 се вписват всички постъпили или върнати граждански и търговски дела съгласно разпоредбата на чл. 80, ал. 10 ПАС.“;
9.10. ДОБАВЯ в глава 4 „Указания за попълване на отчетната форма за апелативните съдилища“, „Приложение 2 -  Наказателни дела“ наред със съществуващите редове - „В колона 3 се вписват всички постъпили или върнати граждански и търговски дела съгласно разпоредбата на чл. 80, ал. 10 ПАС.“;
9.11. ДОБАВЯ в глава 7 „Указания за попълване на отчетната форма за окръжните съдилища“, „Приложение 2 – Отчет по наказателни дела - I инстанция“ нов ред „Шифър 0217 ред 19 – Квалифицирани състави на убийство от тях убийство извършено в условията на домашно насилие - чл.116, ал.1, т.6а НК“;
9.12. ДОБАВЯ в глава 7 „Указания за попълване на отчетната форма за окръжните съдилища“, „Приложение 2 – Отчет по наказателни дела - I инстанция“ наред със съществуващите редове се добавя нов ред „Шифър 0448  ред 33 – Квалифицирани състави на отвличане от тях в условията на домашно насилие - чл. 142, ал. 2, т. 5а НК“;
9.13. ИЗМЕНЯ в глава 7 „Указания за попълване на отчетната форма за окръжните съдилища“, „Приложение 2 – Отчет по наказателни дела - I инстанция“ номерацията в описанието на шифрите, съобразно нововъведените редове;
9.14. ДОБАВЯ в глава 7 „Указания за попълване на отчетната форма за окръжните съдилища“, „Обща отчетна форма – Приложение 1“ - „Колона 3а е въведена във връзка с изискването на Чл. 80, ал.10  (Предишна ал. 9 - ДВ, бр. 91 от 2020 г.; изм., бр. 53 от 2025 г.). При връщане на делото от въззивния съд на първоинстанционния съд за изпълнение на указания, както и с оглед искания за поправка на очевидна фактическа грешка, допълване или тълкуване, и за произнасяне по молби за изменение на решение в частта за разноските, разглеждането на повторно постъпилото дело във въззивния съд продължава под същия номер от първоначално определения докладчик, без да се извършва ново случайно разпределение.“;
9.15. ДОБАВЯ в глава 7 „Указания за попълване на отчетната форма за окръжните съдилища“, „7.2.3.	Приложение 2 - Отчет по граждански и търговски дела  - II инстанция“ - „В колона 2а се вписват всички постъпили или върнати граждански и търговски дела съгласно разпоредбата на чл. 80, ал. 10 ПАС.“;
9.16. ДОБАВЯ в глава 7 „Указания за попълване на отчетната форма за окръжните съдилища“, „7.2.3.	Приложение 2  - Отчет по наказателни дела  - II инстанция“ - „В колона 2а се вписват всички постъпили или върнати наказателни дела съгласно разпоредбата на чл. 80, ал. 10 ПАС.“.
в глава 8 „Указания за попълване на отчетната форма за административни съдилища“, „Приложение 1 – Обща отчетна форма“ се добавя описание на двете добавени справки в отчетната форма, касаещи делата във връзка с подадени жалби по реда на Закона за нотариусите и нотариалната дейност;9.17. ДОБАВЯ в глава 9 „Указания за попълване на отчетната форма за районните съдилища“, „Приложение 2 – Отчет по наказателни дела“ нов ред „Шифър 0313 ред 15 - Квалифицирани състави на телесна повреда от тях в условията на домашно насилие - чл. 131, ал. 1, т. 5а НК“;
9.18. ДОБАВЯ в глава 9 „Указания за попълване на отчетната форма за районните съдилища“, „Приложение 2 – Отчет по наказателни дела“ нов ред „Шифър 0414 ред 18 – Противозаконно лишаване от свобода извършено в условията на домашно насилие - чл. 142а, ал. 4 НК“;
9.19. ДОБАВЯ в глава 9 „Указания за попълване на отчетната форма за районните съдилища“, „Приложение 2 – Отчет по наказателни дела“ нов ред „Шифър 0417 ред 23 – Принуда по чл. 143, ал. 3, т.1 НК в условията на домашно насилие“; 
9.20. ДОБАВЯ в глава 9 „Указания за попълване на отчетната форма за районните съдилища“, „Приложение 2 – Отчет по наказателни дела“ ред „Шифър 0451 ред 24 – Закана с убийство или с друго престъпление против личността и имота на другиго от тях в условията на домашно насилие - чл. 144, ал. 3, т.3 НК“;
9.21. ДОБАВЯ в глава 9 „Указания за попълване на отчетната форма за районните съдилища“, „Приложение 2 – Отчет по наказателни дела“ нов ред „Шифър 0453 ред 25 – Следене, от тях в условията на домашно насилие - чл.144, ал.3 НК“;
9.22. ДОБАВЯ в глава 9 „Указания за попълване на отчетната форма за районните съдилища“, „Приложение 2 – Отчет по наказателни дела“ наред със съществуващите редове се добавя нов ред „Шифър 1341 ред 94 – Управление на МПС с концентрация на алкохол в кръвта над 1,2 на хиляда - чл. 343б, ал. 1 НК“; 
9.23. ДОБАВЯ в глава 9 „Указания за попълване на отчетната форма за районните съдилища“, „Приложение 2 – Отчет по наказателни дела“ нов ред „Шифър 1342 ред 95 – Управление на МПС с концентрация на алкохол в кръвта над 0,5 на хиляда, установено по надлежния ред, след като е осъден с влязла в сила присъда за деянието по ал. 1 - чл. 343б, ал. 2 НК“; 
9.24. ДОБАВЯ в глава 9 „Указания за попълване на отчетната форма за районните съдилища“, „Приложение 2 – Отчет по наказателни дела“ нов ред „Шифър 1343 ред 96 – Управление на МПС след употреба на наркотични вещества или техни аналози - чл. 343б, ал. 3 НК“;
9.25. ИЗМЕНЯ в глава 9 „Указания за попълване на отчетната форма за районните съдилища“, „Приложение 2 – Отчет по наказателни дела“ номерацията в описанието на шифрите, съобразно новодобавените редове;
9.26. ДОБАВЯ в глава 9 „Указания за попълване на отчетната форма за районните съдилища“, „Приложение 2 – Отчет по граждански дела“ нов ред „Шифър 1350-1 „Производства по несъстоятелност ФЛ“.

10. ИЗПРАЩА решенията на работната група за последващ мониторинг по отношение изпълнението на предложенията за оптимизация на ЕИСС, създадена в изпълнение на решение на Пленума на Висшия съдебен съвет по протокол № 26/22.10.2020 г., за предприемане на последващи действия. 

11. ДА СЕ УВЕДОМИ „Информационно обслужване“ АД за приетите промени в статистическите форми за отчет на апелативните, окръжните, районните и административните съдилища и придружаващите ги документи.

12. ДА СЕ УВЕДОМЯТ административните ръководители на съдилищата за приетите промени в статистическите форми за отчет на апелативните, окръжните, районните и административните съдилища и придружаващите ги документи.

13. Приетите изменения в статистическите форми за отчет на апелативните, окръжните, районните и административните съдилища и придружаващите ги документи ДА СЕ ПУБЛИКУВАТ на интернет страницата на ВСС в раздел „Статистика“.
ОТНОСНО точка 6 от дневния ред: Писмо от г-жа Мариника Чернева – за председател на Върховния административен относно приложението на чл. 80, ал. 10 от Правилника за администрацията на съдилищата (ПАС).
(Отложена с решение по протокол № 12/09.10.2025 г., т. 3 на КСКНСС към СК на ВСС)

МОТИВИ: С решение по т. 3  от протокол № 12/09.10.2025 г., комисията прие да се изиска информация от административните ръководители на административните съдилища за констатирани проблеми при прилагането на чл. 80, ал. 10 от ПАС, в двуседмичен срок. В указания срок постъпиха становища от председателите на двадесет и две административни съдилища. 
В двадесет на брой становища, се посочва, че при образувано касационно производство пред административен съд, в изброените в чл.80, ал.10 от ПАС хипотези, производството се прекратява и делото се връща на районния съд. След повторното постъпване на делото в административен съд се образува ново дело под нов номер и се възлага за разглеждане на първоначалния съдия докладчик, поради тази причина се изключва от приложното поле разглежданите пред административен съд касационни производства, доколкото административният съд не е въззивен, според разпоредбата на чл. 80, ал. 10 от ПАС уреждаща реда за връщане на дело от „въззивния съд на първоинстанционния съд“. 
Изразени са становища по неприложимостта на разпоредбата, че нормата на чл. 80, ал. 10 от ПАС е неприложима за касационните жалби по дела от административно наказателен характер, тъй като разпоредбата изцяло касае въззивната инстанция, каквато няма по ЗАНН и АПК. В случаите на отстранени нередовности на касационната жалба води до образуване в административния съд на две дела по една и съща касационна жалба, което не се намира за правилно. Евентуалното отстраняване на посочения проблем би могло да се извърши чрез приемането на изрична разпоредба в ПАС, съобразена с предвидената процедура в чл. 213а от АПК, или например с изменението на чл. 80, ал.10 от ПАС, като след думите „въззивния съд“ се добави „или касационния съд“, за да се постигне еднакво процедиране и в посочения случай делото също да продължи в административния съд под първоначалния номер, без да се извършва ново случайно разпределение. 
В по голяма част от становищата е посочен пример в хипотеза на: „При връщане на жалбата от административния съд, като касационна инстанция в изброените в чл. 80, ал. 10 от ПАС случаи на районния съд без прекратително определение, то се поставя въпросът за висящността на образуваното по нея касационно дело пред административния съд, при връщане на касационната жалба от първоинстанционния съд, поради нередовност или недопустимост, след упражняване на правомощията му по чл. 213а, ал. 1, изр. второ и ал. 2 от АПК и при липса на законово задължение за последния - да уведомява административния съд при такива хипотези.“

След проведени обсъждания,

Комисия "Съдебна карта, натовареност и съдебна статистика" към Съдийската колегия на Висшия съдебен съвет
Р Е Ш И:

1.	Приема за необходимо да бъде извършена промяна на разпоредбата на чл. 80, ал. 10 от Правилника за администрацията на съдилищата (ПАС).

2.	Възлага на експертните сътрудници – юристи към комисията съвместно с началник на отдел „ПОНД“ в дирекция „Правна“ да изготвят проект за изменение и допълнение на ПАС, ведно с мотивите.

3.	След изпълнение на решението по т. 2 проекта за изменение и допълнение на ПАС, ведно с мотивите да се изпрати на Комисията по правни въпроси към пленума на Висшия съдебен съвет, по компетентност. 
	
         ОТНОСНО точка 7 от дневния ред: Писмо от председателя на Районен съд – Враца с искане за включване на допълнителни шифри в номенклатурата на статистически кодове по наказателни дела.
(Писмо с  вх. № ВСС-14255/06.10.2025 г.)

Комисия "Съдебна карта, натовареност и съдебна статистика" към Съдийската колегия на Висшия съдебен съвет
Р Е Ш И:

	1. Да се изпрати писмото от председателя на Районен съд – Враца на постоянната работна група по наказателни дела, сформирана към комисията, за изразяване на становище в едноседмичен срок. 

	2. Възлага на експертните сътрудници към комисията след получаване на становищата по т. 1, да внесат същите в заседание на комисията.
ОТНОСНО точка 8 от дневния ред: Доклад от експертните сътрудници към комисията във връзка с решение по т. 5 по протокол № 11/12.09.2025 г. на КСКНСС към СК на ВСС относно предложение за изменение и допълнение на статистическите форми за отчет на районните, окръжните и административните съдилища, Методика за контрол и проверка на статистическите данни, отчитащи дейността на съдебните органи и съдиите в Република България, Номенклатурата на статистическите кодове по ГД/ТД и Приложения към ПОНС по предложение на министъра на правосъдието. 
(Отложена с решение по протокол № 11/12.09.2025 г., т. 5 на КСКНСС към СК на ВСС)

	Точката е поставена на съвместно обсъждане с т. 5 от настоящия дневния ред.

ОТНОСНО точка 9 от дневния ред: Доклад от експертните сътрудници към комисията във връзка с решение по т. 6 по протокол № 11/12.09.2025 г., на комисия „Съдебна карта, натовареност и съдебна статистика“ към СК на ВСС относно писмо от министъра на правосъдието за организиране автоматично предаване на данни и документи по Закона за несъстоятелност на физическите лица от ЕИСС към Регистъра по несъстоятелност.
(Отложена с решение по протокол № 11/12.09.2025 г., т. 6 на КСКНСС към СК на ВСС)

	Точката е поставена на съвместно обсъждане с т. 5 от настоящия дневния ред.

ОТНОСНО точка 10 от дневния ред: Сигнал от д-р Ивайло Дерменджиев – председател на Висшия адвокатски съвет относно проблеми при разглеждане на дела от въззивните състави на Брачно отделение в Софийски градски съд.
(Отложена с решение по протокол № 12/09.10.2025 г., т. 1 на КСКНСС към СК на ВСС)

Комисия "Съдебна карта, натовареност и съдебна статистика" към Съдийската колегия на Висшия съдебен съвет
Р Е Ш И:

	1. Да се изпрати писмо до административния ръководител на СГС, с молба да бъде предоставен препис от протокола на Общото събрание, насрочено за 26.11.2025 г.

	2. След получаване на препис от протокола на ОС, същият да се внесе в заседание на комисията ведно с предоставената с писмо с рег. № ВСС-12000/03.11.2025 г. информация относно дейността на СГС.

	3. Възлага на г-жа Даниела Марчева – член на ВСС и председател на КСКНСС да внесе в следващо заседание на комисията предложение за изменение и допълнение на разпоредбите от Закона за съдебната власт, касаещи разпределението на съдиите по отделения.

4. Отлага разглеждането на точката за следващо заседание на комисията.

ОТНОСНО точка 11 от дневния ред: Доклад от Димитър Ненов – директор на дирекция „Правна“ в АВСС относно организация на планирането на потребностите от възлагане на ОП от ВСС през 2026 г.
(Доклад с вх. № ВСС-15970/06.11.2025 г.)

Комисия "Съдебна карта, натовареност и съдебна статистика" към Съдийската колегия на Висшия съдебен съвет
Р Е Ш И:

1. Отлага разглеждането на точката за следващо заседание на комисията.

ОТНОСНО точка 12 от дневния ред: Предложение от Арсения Тодорова – началник на отдел „Съдебна статистика“ и и.ф. директор на дирекция „СКНСС“ в АВСС във връзка с решение по т. 7 по протокол № 12/09.10.2025 г. на комисия „Съдебна карта, натовареност и съдебна статистика“ към СК на ВСС.

Комисия "Съдебна карта, натовареност и съдебна статистика" към Съдийската колегия на Висшия съдебен съвет
Р Е Ш И:

1. Приема предложението за трансформиране на длъжността главен експерт-юрисконсулт“ в длъжност „главен експерт“ в отдел „Съдебна карта и натовареност“ в дирекция „Съдебна карта, натовареност и съдебна статистика“, АВСС.

2. Одобрява проекти на изменение на длъжностни характеристики за длъжностите „началник отдел“ и „главен експерт“ в отдел „Съдебна карта и натовареност“ в дирекция „Съдебна карта, натовареност и съдебна статистика“, АВСС.

3. Изпраща решението на комисията на главния секретар на ВСС, по компетентност.

ОТНОСНО точка 13 от дневния ред: Доклад от Александър Николов – директор на дирекция „Човешки ресурси, административно и техническо обслужване и класифицирана информация“ и председател на работна група, определена със Заповед № ВСС-12803/25.08.2025 г. относно възможности за работа от разстояние на служители от администрацията на ВСС. 
(Доклад с вх. № ВСС-11769/21.10.2025 г.)

Комисия "Съдебна карта, натовареност и съдебна статистика" към Съдийската колегия на Висшия съдебен съвет
Р Е Ш И:

	1. Връща доклада на директора на дирекция „Човешки ресурси, административно и техническо обслужване и класифицирана информация“ в АВСС, за прецизиране и допълване с конкретни предложения. 

ОТНОСНО точка 14 от дневния ред: Извлечение от решение по т. 23 на комисия Бюджет и финанси към ПВСС относно извършване на корекции за 2025 г. по бюджетите на ОСВ. /за сведение/

Комисия "Съдебна карта, натовареност и съдебна статистика" към Съдийската колегия на Висшия съдебен съвет
Р Е Ш И:

1. Приема за сведение извлечение от решение по т. 23 на комисия Бюджет и финанси към ПВСС.

ПРЕДСЕДАТЕЛ НА КОМИСИЯ 
„СЪДЕБНА КАРТА, НАТОВАРЕНОСТ 
И СЪДЕБНА СТАТИСТИКА“
КЪМ СК НА ВСС: / п /

			ДАНИЕЛА МАРЧЕВА